د میدان وردګو ولایت د افغانی سرې میاشتې ریاست اړوند د ځوانانو او رضاکارانو په روزنیز مرکز (کلوپ) کې ادبی انجُمن تر سره شو!* نن پنجشنبه د روان ۱۴۴۵ سپوږمیز کال د صفرالمظفر میاشتې ۲۹ مه نېټه، د میدان وردګو ولایت سرې میاشتې ریاست اړوند د ځوانانو او رضاکارانو په روزنیز مرکز (کلوپ) کې د څانګې رئیس ښاغلی! مولوی صاحب عبدالقدوس "عمر" له لار ښوونې سره سم، د زده کړیالانو لخوا د کلوپ مدیر ښاغلی! فریدالله "حنفی" تر څارنې لاندې ادبی انجُمن تر سره شو. یاد انجُمن چې بېلا بېل موضوعات لکه: اسلامی ویناوې، شعر او شاعرې، نظم او نثر د احادیثو بیان او... په کې وړاندې شول، په لومړیو کې یاد انجُمن د الهی کلام په مبارکو آیاتونو پیل شو، چې له تلاوت وروسته د کلوپ د زده کړیالانو لخوا په خپل وار د انجمن گډونوالو ته اسلامی ویناوې، شعرونه ، نظمونه او احادیث وړاندې شول. په وروستیو کې یاد انجُمن د یو تن ګډونوال په اختتامیه دعا پای ته ورسېدو. د یادونې وړ ده، چې هره اونۍ د یادې څانګې د کلوپ مدیریت لخوا د زده کوونکو د وړتیا لوړونې په موخه آزموینې او ادبی انجُمنونه په لاره اچول کېږی.